Beineu

Beineu (kaz. Бейнеу) on kylä ja Beineun piirin hallinnollinen keskus Mañğystaun alueella Kazakstanissa. Se sijaitsee aavikolla 429 kilometriä alueen pääkaupungista Aqtausta koilliseen. Kylässä oli arviolta 57 252 asukasta vuonna 2026. Vuonna 1916 perustettu paikkakunta alkoi kehittyä rautatien rakentamisen myötä vuonna 1963. Sen asukasmäärä oli 26 400 henkeä vuonna 2006. Beineussa toimii Keski-Aasiasta Venäjälle johtavan kaasujohdon kompressoriasema, öljy- ja vesijohtojen pumppuasemia sekä rautatieliikenteen yrityksiä. Sieltä on rautatie- ja maantieyhteydet Aqtauhun, Maqatiin, Atyrauhun, Şalqariin ja Uzbekistaniin. Seudulla tuotetaan öljyä ja maakaasua sekä harjoitetaan karjanhoitoa. Beineun eteläpuolella sijaitsee 1500-luvun nekropoli mausoleumeineen. Lähteet